CELEX: 62004TA0253
Language: fi
Date: 2008-04-03 00:00:00
Title: Asia T-253/04: Yhteisöjen ensimmäisen oikeusasteen tuomioistuimen tuomio 3.4.2008 — KONGRA GEL ym. v. neuvosto (Yhteinen ulko- ja turvallisuuspolitiikka — Tiettyihin henkilöihin ja yhteisöihin kohdistuvat rajoittavat toimenpiteet terrorismin torjumiseksi — Varojen jäädyttäminen — Kumoamiskanne — Perustelut)

7.6.2008   
            
            
               FI
            
            
               Euroopan unionin virallinen lehti
            
            
               C 142/23
            
         Yhteisöjen ensimmäisen oikeusasteen tuomioistuimen tuomio 3.4.2008 — KONGRA GEL ym. v. neuvosto
   (Asia T-253/04) (1)
   
   (Yhteinen ulko- ja turvallisuuspolitiikka - Tiettyihin henkilöihin ja yhteisöihin kohdistuvat rajoittavat toimenpiteet terrorismin torjumiseksi - Varojen jäädyttäminen - Kumoamiskanne - Perustelut)
   (2008/C 142/41)
   Oikeudenkäyntikieli: englanti
   Asianosaiset
   
      Kantajat: KONGRA GEL ja yhdeksän muuta kantajaa, joiden nimet esiintyvät tuomion liitteessä (edustajat: M. Muller, QC, barrister E. Grieves ja barrister C. Vine sekä solicitor J. G. Pierce)
   
      Vastaaja: Euroopan unionin neuvosto (asiamiehet: E. Finnegan ja D. Canga Fano)
   
      Väliintulija, joka tukee vastaajan vaatimuksia: Ison-Britannian ja Pohjois-Irlannin yhdistynyt kuningaskunta (asiamiehet: aluksi R. Caudwell, sittemmin E. Jenkinson, avustajanaan barrister S. Lee)
   Oikeudenkäynnin kohde
   Yhtäältä tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2003/902/EY kumoamisesta 2.4.2004 tehdyn neuvoston päätöksen 2004/306/EY (EUVL L 99, s. 28) ja asetuksen (EY) N:o 2580/2001 (EYVL L 344, s. 70) osittainen kumoaminen ja toisaalta vahingonkorvausvaatimus.
   Tuomiolauselma
   
               1)
            
            
               Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2003/902/EY kumoamisesta 2.4.2004 tehty neuvoston päätös 2004/306/EY kumotaan sikäli kuin se koskee KONGRA-GELiä.
            
         
               2)
            
            
               Neuvosto velvoitetaan vastaamaan omien oikeudenkäyntikulujensa ohella kantajien oikeudenkäyntikuluista.
            
         
               3)
            
            
               Ison-Britannian ja Pohjois-Irlannin yhdistynyt kuningaskunta vastaa omista oikeudenkäyntikuluistaan.
            
         
      (1)  EUVL C 262, 23.10.2004.